b'\n_START_ARTICLE_\nPorraskoski\n_START_PARAGRAPH_\nPorraskoski on kyl\xc3\xa4 ja samanniminen koski H\xc3\xa4meenlinnassa. Ennen kuntaliitosta Porraskoski kuului Lammin kuntaan._NEWLINE_Porraskosken kyl\xc3\xa4t ovat muodostuneet Kuohi- ja Nerosj\xc3\xa4rven alueille. T\xc3\xa4t\xc3\xa4 reitti\xc3\xa4 ovat k\xc3\xa4ytt\xc3\xa4neet jo er\xc3\xa4nk\xc3\xa4vij\xc3\xa4t aikojen alussa. Siit\xc3\xa4 todisteena on Porraskoskelta l\xc3\xb6ytynyt kivikirves. My\xc3\xb6hemmin reitti\xc3\xa4 on k\xc3\xa4ytetty mm. puun uittoon. Maatalous ja puun uitto ovat olleet merkitt\xc3\xa4via tulonl\xc3\xa4hteit\xc3\xa4 kyl\xc3\xa4l\xc3\xa4isille. Nyky\xc3\xa4\xc3\xa4n reitti\xc3\xa4 k\xc3\xa4ytet\xc3\xa4\xc3\xa4n enimm\xc3\xa4kseen melontaan, esimerkiksi Suomi Meloo -tapahtumassa._NEWLINE_Porraskosken ensimm\xc3\xa4inen saha perustettin jo 1700-luvulla. Lammin kunta rakennutti koskeen s\xc3\xa4hk\xc3\xb6laitoksen, joka valmistui vuonna 1921. Samana vuonna valaistiin Lammin kirkko ensi kertaa s\xc3\xa4hk\xc3\xb6valolla._NEWLINE_Porraskoskella on paljon puhtaita vesist\xc3\xb6ja, ja niiden ymp\xc3\xa4rill\xc3\xa4 on paljon toimintaa. Kyl\xc3\xa4ss\xc3\xa4 on ollut my\xc3\xb6s useita t\xc3\xa4yshoitoloita. Porraskosken kes\xc3\xa4asutus alkoi lis\xc3\xa4\xc3\xa4nty\xc3\xa4 1960-luvulla, ja nyky\xc3\xa4\xc3\xa4nkin siell\xc3\xa4 on paljon kes\xc3\xa4m\xc3\xb6kkej\xc3\xa4._NEWLINE_Porraskoskesta on kirjoitettu kyl\xc3\xa4kirja, jonka painos oli 500 kappaletta.'